b"\n_START_ARTICLE_\nPedro Gamero del Castillo\n_START_SECTION_\nPrimers anys\n_START_PARAGRAPH_\nEstudi\xc3\xa0 a la Universitat de Sevilla, on es doctor\xc3\xa0 en Filosofia i Lletres i dret, i poc abans d'esclatar la guerra va obtenir una pla\xc3\xa7a de lletrat al Consell d'Estat._NEWLINE_Gamero va entrar per primer cop en la pol\xc3\xadtica mentre estudiava a la Universitat de Sevilla on va ser l\xc3\xadder del moviment estudiantil. Inicialment era membre de la mon\xc3\xa0rquica Acci\xc3\xb3n Espa\xc3\xb1ola per\xc3\xb2 el juliol de 1936 es va unir a la Falange Espa\xc3\xb1ola i aviat fou nomenat governador civil de Sevilla. Va participar en converses amb els l\xc3\xadders carlins a Lisboa en 1937 per tal d'integrar-se en Falange, per\xc3\xb2 els contactes fracassaren a causa del seu suport a Joan de Borb\xc3\xb3 com a hereu leg\xc3\xadtim al tron d'Espanya, encara que posteriorment Franco va fusionar els dos moviments per decret. Despr\xc3\xa9s de l'establiment de la Falange Espa\xc3\xb1ola Tradicionalista y de las Juntas de Ofensiva Nacional-Sindicalista, a finals del mateix any Gamero fou nomenat membre de la seva Junta Politica, confirmant el seu estatut i ascend\xc3\xa8ncia dins el moviment. En els darrers dies de la guerra civil va servir en l'Armada Espanyola.\n_START_SECTION_\nPaper en el govern\n_START_PARAGRAPH_\nDespr\xc3\xa9s de la guerra Gamero va posar-se sota l'ala de Ram\xc3\xb3n Serrano Su\xc3\xb1er i esdevingu\xc3\xa9 el seu protegit. En 1939 esdevingu\xc3\xa9 el ministre m\xc3\xa9s joves del govern de Franco de la postguerra l'agost de 1939, servint com a ministre sense cartera i com a vicesecretari general del Movimiento. Fins i tot fou secretari inter\xc3\xad un moment en 1940. Tanmateix Gamero no era lleial a Francisco Franco i les seves ambicions crearen problemes a Serrano Su\xc3\xb1er. En gener de 1941 va mantenir consultes amb Hans Lazar, el secretari de premsa de l'ambaixada del Tercer Reich i li va dir que un govern de Serrano Su\xc3\xb1er es comprometria amb les pot\xc3\xa8ncies de l'Eix i per tant, li pregunt\xc3\xa0 per tal que els nazis publicitessin p\xc3\xbablicament el seu mentor. Tanmateix, Gamero era un fervent cat\xc3\xb2lic que tot i pro-alemany considerava atea la visi\xc3\xb3 nazi, i va oferir un suport discret als esfor\xc3\xa7os brit\xc3\xa0nics per mantenir Espanya fora de la guerra a trav\xc3\xa9s de contactes a l'ambaixada brit\xc3\xa0nica a Madrid. Despr\xc3\xa9s que augmentaren les seves difer\xc3\xa8ncies amb Franco, Gamero fou el primer ministre a oferir la seva ren\xc3\xbancia p\xc3\xbablica en mar\xc3\xa7 de 1941. Tanmateix, Franco no accept\xc3\xa0 la ren\xc3\xbancia fins maig com a part de la reestructuraci\xc3\xb3 del gabinet. En juliol de 1943, Gamero, amb diversos membres de les Cortes i militars d'alta graduaci\xc3\xb3 va demanar Franco de preparar la restauraci\xc3\xb3 de la monarquia en la persona de Joan de Borb\xc3\xb3 quan acab\xc3\xa9s la Segona Guerra Mundial. Tement la creixent influ\xc3\xa8ncia dels agents nazis Franco va actuar i el maig de 1941 Gamero va ser privat de la seva posici\xc3\xb3, juntament amb un nombre de pro-nazis com Dionisio Ridruejo i Sancho D\xc3\xa1vila y Fern\xc3\xa1ndez de Celis. Destacat cada vegada m\xc3\xa9s pel seu amiguisme i  corrupci\xc3\xb3 financera, Gamero va ser finalment retirat del seu c\xc3\xa0rrec en el Consell d'Estat en 1943 despr\xc3\xa9s de fer una crida p\xc3\xbablica per a la restauraci\xc3\xb3 de la monarquia. Va romandre com a membre del Consell d'Estat per haver aconseguit la seva pla\xc3\xa7a per oposici\xc3\xb3 com a jurista.\n_START_SECTION_\nDarrers anys\n_START_PARAGRAPH_\nPrivat del seu c\xc3\xa0rrec oficial Gamero form\xc3\xa0 part d'un complot mon\xc3\xa0rquic en 1944 per enderrocar Franco. mentre tamb\xc3\xa9 estava estretament implicat en les maquinacions de general mon\xc3\xa0rquic Alfredo Kindel\xc3\xa1n. Per llavors Gamero estava conven\xc3\xa7ut que el futur d'Espanya estava en una monarquia constitucional. Des de 1946 endavant va treballar en idees per a una nova constituci\xc3\xb3 i es va convertir en part del consell d'assessorament privat de Joan de Borb\xc3\xb3 a l'exili d'Estoril (Portugal). Es va dedicar als negocis, i va formar part o va ajudar a formar una s\xc3\xa8rie de grans empreses espanyoles de la banca, (vicepresident del Banco Hispano Americano), immobili\xc3\xa0ries (Vallehermoso) i construcci\xc3\xb3 naval (Astilleros Espa\xc3\xb1oles), i, m\xc3\xa9s tard es va convertir en accionista fundador d'El Pa\xc3\xads, nou diari que va exercir un paper fonamental en la transici\xc3\xb3 a la democr\xc3\xa0cia."